proxectonos/corpus_dominio_legal_administrativo_tmp huggingface dataset:
EXTRACTO da Orde do 26 de abril de 2018 pola que se convocan os premios extraordinarios de educación secundaria obrigatoria ao rendemento académico correspondentes ao curso 2017/18.
Consellería de Cultura, Educación e Ordenación Universitaria — III. Outras disposicións — 11/05/2018

BDNS (Identif.): 396874.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2017/18 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, estar proposto polo equipo docente para a expedición do título de graduado en educación secundaria e ter obtido no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (procedemento ED311D) correspondentes ao curso 2017/18. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde EDU/1611/2015, do 29 de xullo (BOE do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 15.000 €. Cada premio estará dotado con 750 €.
Quinto. Prazo de presentación de solicitudes
O prazo de presentación de solicitudes será dun mes, comezará o día 7 de xuño de 2018 e rematará o día 6 de xullo de 2018.
Santiago de Compostela, 26 de abril de 2018
CORRECCIÓN DE ERROS. Resolución do 13 de abril de 2018 pola que se lle dá publicidade ao acordo do Consello de Dirección que aproba as bases reguladoras do Programa de adquisición de competencias profesionais en materia de internacionalización empresarial, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 09/05/2018

Advertidos erros na referida resolución, publicada no DOG número 80, do 25 de abril de 2018, cómpre facer as seguintes correccións:
– Na páxina 22057, no artigo 6.2.a).4º, onde di: «4º. Resgardo de ter pagadas as taxas para a obtención do título de estudos universitarios acadado segundo o expresado no artigo 4.5, en ausencia do título. (...)», debe dicir: «4º. Resgardo de ter pagadas as taxas para a obtención do título de estudos universitarios obtido segundo o expresado no artigo 4.3, en ausencia do título. (...)».
– Na páxina 22057, no artigo 6.2.b), elimínase o punto 3º.
– Na páxina 22059, no artigo 9.1, onde di: «1. As solicitudes serán avaliadas por un comité de selección que estará presidido polo xerente do Igape (ou o seu suplente, en caso de necesidade) (...)», debe dicir: «1. As solicitudes serán avaliadas por un comité de selección que estará presidido polo xerente do Igape X (ou o seu suplente, en caso de necesidade) (...)».
– Na páxina 22060, no artigo 9.3.e), onde di: «e) (...) No caso de titulacións universitarias non preferentes (artigo 2.8), o máster en comercio exterior non puntúa por ser condición necesaria. (...)», debe dicir: «e) (...) No caso de titulacións universitarias non preferentes (artigo 4.3), o máster en Comercio Exterior non puntúa por ser condición necesaria. (...)».
– Nas páxinas 22073 e 22074 substitúese o anexo I polo que se publica con esta corrección de erros, debido a que se corrixe o cadro de Documentación que se presenta ou xa presentada con anterioridade.
RESOLUCIÓN do 2 de maio de 2018, da Secretaría Xeral de Política Lingüística, pola que se modifica a Resolución do 6 de marzo de 2018 pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2018 (ED114A).
Consellería de Cultura, Educación e Ordenación Universitaria — III. Outras disposicións — 09/05/2018

Mediante a Resolución do 6 de marzo de 2018, a Secretaría Xeral de Política Lingüística convocou as probas para a obtención dos certificados de lingua galega, niveis Celga 1, 2, 3 e 4, no ano 2018 (ED114A) (DOG núm. 51, do 13 de marzo).
O punto terceiro da dita resolución sinalaba que as datas de realización das probas serían: o 26 de maio de 2018, para o Celga 4; o 27 de maio de 2018, para o Celga 2; o 2 de xuño de 2018, para o Celga 3; e o 3 de xuño de 2018, para o Celga 1.
Así mesmo, indicaba que estas datas poderían mudarse por razóns de forza maior ou para a mellor administración das probas. De igual modo, se o número de aspirantes non permitise a realización da totalidade das probas orais no día sinalado, tamén se prevía que a Comisión Central de Avaliación determinase o día ou días en que tería lugar a dita avaliación oral.
Tras rematar o prazo de presentación de solicitudes, constatouse que o número das correspondentes ao Celga 4 e ao Celga 3 é moi elevado e que, polo tanto, non é posible que todas as persoas se examinen da proba oral o mesmo día en que o fan da proba escrita. Nos demais niveis Celga tamén se rexistrou un aumento considerable do número de solicitudes con respecto a outras convocatorias.
De acordo con isto, co fin de poder establecer dúas datas para a proba oral do Celga 4 e do Celga 3 en días consecutivos e garantir, así mesmo, o bo desenvolvemento das probas dos demais niveis Celga, por proposta da Comisión Central de Avaliación,
Modificar o punto terceiro da Resolución do 6 de marzo de 2018 pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2018 (ED114A), nos termos que se indican a seguir:
Terceiro.
Datas de realización das probas
– Celga 4:
Proba escrita: 26 de maio de 2018.
Proba oral: 26 e 27 de maio de 2018.
– Celga 3:
Proba escrita: 2 de xuño de 2018.
Proba oral: 2 e 3 de xuño de 2018.
– Celga 2: 9 de xuño de 2018.
– Celga 1: 10 de xuño de 2018.
Xunto coas listaxes definitivas de persoas admitidas e excluídas para cada un dos niveis e localidades, publicarase, na páxina web da Secretaría Xeral de Política Lingüística
(http://www.lingua.gal), o día en que cada unha das persoas inscritas no Celga 4 e no Celga 3 se deberá presentar á proba oral destes niveis.
Esta resolución, que tamén se publicará na páxina web da Secretaría Xeral de Política Lingüística, entra en vigor o mesmo día da súa publicación no
Diario Oficial de Galicia
.
Santiago de Compostela, 2 de maio de 2018
EXTRACTO da Orde do 20 de abril de 2018 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2017 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 09/05/2018

BDNS (Identif.): 396594.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2016/17 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2016/17.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 222.000,00 €.
Cada premio terá unha dotación máxima de 3.000 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 20 de abril de 2018
ORDE do 16 de abril de 2018 pola que se autorizan as ensinanzas profesionais de música no centro autorizado de música Eirís, do concello da Coruña.
Consellería de Cultura, Educación e Ordenación Universitaria — III. Outras disposicións — 09/05/2018

A titularidade do centro autorizado de música Eirís, do concello da Coruña, solicita autorización para impartir as ensinanzas profesionais de música.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartiren ensinanzas artísticas, coa Orde do 5 de decembro de 1996, que o desenvolve, e co Real decreto 303/2010, do 15 de marzo, no cal se establecen os requisitos mínimos dos centros que impartan ensinanzas artísticas reguladas na Lei orgánica 2/2006, do 3 de maio, de educación, por proposta da Dirección Xeral de Centros e Recursos Humanos
Artigo 1.
Autorización de ensinanzas
Autorizar as ensinanzas artísticas profesionais de música no centro docente cuxos datos se sinalan a seguir:
Artigo 2.
Inicio da actividade
Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Artigo 3.
Inscrición no rexistro
Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de abril de 2018
RESOLUCIÓN do 30 de abril de 2018 pola que se procede á publicación da modificación da relación de postos de traballo en aplicación do Acordo do Consello da Xunta de Galicia, do 26 de outubro de 2017, polo que se aproba a relación de postos de traballo da Consellería de Facenda.
Consellería de Facenda — III. Outras disposicións — 09/05/2018

A vixente relación de postos de traballo da Consellería de Facenda foi aprobada mediante o Acordo do Consello da Xunta de Galicia do 26 de outubro de 2017 (DOG núm. 210, do 6 de novembro), modificado polo Acordo do Consello da Xunta de Galicia do 5 de abril de 2018 (DOG núm. 74, do 17 de abril). Nela figura o posto de nivel 18, código e denominación FC.C03.00.012.15770.010 Xefatura de Negociado, cun complemento específico de 8.293,46 euros e coa observación: «Cando sexa vacante específico nivel 18 xeneralizado».
A observación sinalada foi engadida, con anterioridade, mediante o Acordo do Consello da Xunta de Galicia, do 2 de xuño de 2016, polo que se aproba a relación de postos de traballo da Consellería de Facenda (DOG núm. 110, do 10 de xuño) (expediente EF-M-01-2014).
Ao atoparse vacante o dito posto, procede aplicar a previsión aprobada polo Consello da Xunta de Galicia, que comporta a actualización do complemento específico do posto afectado e a supresión da súa observación, nos termos sinalados no anexo desta resolución.
Así, vista a observación contida no Acordo adoptado polo Consello da Xunta de Galicia na súa reunión do 26 de outubro de 2017, relativo á aprobación da relación de postos de traballo da Consellería de Facenda, coa finalidade de cumprir o dito acordo, de conformidade coa Orde da Consellería de Facenda, do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución a modificación da relación de postos de traballo da Consellería de Facenda, para os efectos da súa entrada en vigor a partir do día seguinte ao da súa publicación.
Santiago de Compostela, 30 de abril de 2018
EXTRACTO da Orde do 24 de abril de 2018 pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 14/05/2018

BDNS (Identif.): 397878.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Cultura, Educación e Ordenación Universitaria que estea cursando o derradeiro curso dun ciclo formativo de grao profesional básico, grao medio o grao superior de formación profesional inicial, artes plásticas e deseño, ensinanzas deportivas e programas formativos.
Segundo. Obxecto
Convocar axudas económicas para realizar a formación práctica en centros de traballo (FCT) en réxime de concorrencia non competitiva.
Terceiro. Bases reguladoras
Orde do 23 de abril de 2018 pola que se convocan axudas económicas para o alumnado que realiza formación práctica en centros de traballo.
Cuarto. Importe
O importe total das axudas económicas efectuarase con cargo ao concepto orzamentario 10.50.422M.480.0 dentro do exercicio orzamentario do ano 2018, da Dirección Xeral de Educación, Formación Profesional e Innovación Educativa, ata un importe máximo de 800.000 € (oitocentos mil euros).
Quinto. Prazo de presentación de solicitudes
Convócanse dous períodos de presentación de solicitudes:
1. O primeiro prazo será de trinta e un (31) días naturais contados a partir do día seguinte ao da publicación desta orde no Diario Oficial de Galicia.
2. O segundo prazo será o comprendido entre o 14 de outubro e o 14 de novembro de 2018.
Santiago de Compostela, 24 de abril de 2018
DECRETO 47/2018, do 26 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da rotonda de acceso á EDAR de Guillarei (PO-404), de clave PO/16/198.06, no concello de Tui.
Consellería de Infraestruturas e Vivenda — III. Outras disposicións — 14/05/2018

Antecedentes:
Primeiro. Con data do 26 de febreiro de 2018 publicouse no Diario Oficial de Galicia número 40 o Anuncio do 8 de febreiro de 2018 polo que se somete ao trámite de información pública o proxecto de construción da rotonda de acceso á EDAR de Guillarei (PO-404), de clave PO/16/198.06, así como a relación individual de bens, dereitos e propietarios afectados polo proxecto referido.
Segundo. Após a análise dos certificados presentados, o 18 de abril de 2018 apróbase o expediente de información pública e definitivamente o proxecto de construción da rotonda de acceso á EDAR de Guillarei (PO-404), de clave PO/16/198.06.
Este proxecto de construción na actualidade ten unha intersección en T coa vía de acceso á EDAR de Guillarei, sen carrís de espera e incorporación, nun treito con visibilidade reducida.
Este proxecto ten por obxecto evitar os xiros á esquerda actuais sen carril central de incorporación e reordenar o tráfico mediante unha rotonda que mellorará a seguranza viaria do treito.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día vinte e seis de abril de dous mil dezaoito,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción da rotonda de acceso á EDAR de Guillarei (PO-404), de clave PO/16/198.06.
Santiago de Compostela, vinte e seis de abril de dous mil dezaoito
RESOLUCIÓN do 9 de maio de 2018, da Secretaría Xeral da Emigración, pola que se amplía, para as persoas residentes en Venezuela, o prazo de presentación de solicitudes da Resolución do 14 de marzo de 2018, da Secretaría Xeral da Emigración, pola que se regulan e se convocan as subvencións do programa de axudas económicas individuais para persoas residentes no exterior para o ano 2018 (PR925A).
Vicepresidencia e Consellería de Presidencia, Administracións Públicas e Xustiza — III. Outras disposicións — 14/05/2018

Mediante a Resolución do 14 de marzo de 2018 (DOG núm. 61, do 27 de marzo) reguláronse e convocáronse as subvencións do programa de axudas económicas individuais para residentes no exterior durante o ano 2018.
No artigo 13 da dita resolución establécese un prazo de trinta (30) días hábiles, contados a partir do día seguinte ao da publicación da resolución no Diario Oficial de Galicia, para a presentación de solicitudes, prazo que remata o vindeiro día 14 de maio.
As especiais circunstancias sociais e políticas concorrentes actualmente en Venezuela están a provocar grandes dificultades para que as persoas residentes neste país poidan reunir a documentación necesaria para solicitar as subvencións deste programa, así como para poder achegarse ás entidades colaboradoras habilitadas para a presentación electrónica das súas solicitudes.
A situación sociopolítica do país está a agravar a situación de escaseza de recursos para a subsistencia, máis en sectores da poboación especialmente sensibles a estes episodios de desgoberno como o formado polas persoas maiores.
En Venezuela residen máis de 40.000 persoas que teñen a condición política de galegos, dos cales máis de 15.000 teñen 65 ou máis anos e unha boa parte deles, debido aos procesos inflacionarios que recorrentemente sofre este país, non dispoñen de rendas suficientes para poder conseguir produtos de primeira necesidade ou farmacolóxicos para poder subsistir, polo que as axudas do programa de axudas económicas individuais resultan imprescindibles para a súa subsistencia.
En atención a estas circunstancias, resulta preciso ampliar, para as persoas residentes en Venezuela, o prazo de presentación de solicitudes do programa de axudas económicas individuais para o ano 2018.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo único. Ampliación do prazo de presentación de solicitudes
Ampliar, unicamente para as persoas residentes en Venezuela, o prazo de presentación de solicitudes previsto no artigo 13 da Resolución do 14 de marzo de 2018 pola que se regulan e se convocan as subvencións do programa de axudas económicas individuais para residentes no exterior durante o ano 2018 (DOG núm. 61, do 27 de marzo), ata o 5 de xuño de 2018, inclusive.
Santiago de Compostela, 9 de maio de 2018
EXTRACTO da Resolución do 9 de maio de 2018, da Secretaría Xeral da Emigración, pola que se amplía, para as persoas residentes en Venezuela, o prazo de presentación de solicitudes da Resolución do 14 de marzo de 2018, da Secretaría Xeral da Emigración, pola que se regulan e se convocan as subvencións do programa de axudas económicas individuais para persoas residentes no exterior para o ano 2018 (PR925A).
Vicepresidencia e Consellería de Presidencia, Administracións Públicas e Xustiza — III. Outras disposicións — 14/05/2018

BDNS (Identif.): 391178.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
O prazo de presentación das solicitudes rematará o 5 de xuño de 2018.
Santiago de Compostela, 9 de maio de 2018
RESOLUCIÓN do 4 de maio de 2018 pola que se ordena a publicación do Acordo do Consello de Goberno do 3 de abril de 2018 polo que se aproba a modificación da relación de postos de traballo.
Universidade da Coruña — III. Outras disposicións — 16/05/2018

O Consello de Goberno da Universidade da Coruña, na súa reunión do día 3 de abril de 2018, adoptou o acordo de aprobar a modificación da relación de postos de traballo da Universidade da Coruña, nos termos que se sinalan no anexo, acordo que foi informado favorablemente polo Pleno do Consello Social da Universidade da Coruña na sesión do 26 de abril de 2018.
Visto este acordo, así como o informe favorable da Consellería de Facenda, esta reitoría, no uso das atribucións conferidas no artigo 36 dos estatutos desta universidade, aprobados polo Decreto 101/2004, do 13 de maio (DOG do 26 de maio), modificados polo Decreto 194/2007, do 11 de outubro, resolve que se publique no Diario Oficial de Galicia a modificación da relación de postos de traballo desta universidade que se relaciona no anexo que se acompaña.
A Coruña, 4 de maio de 2018
Na vixente relación de postos de traballo da Universidade da Coruña prodúcense as seguintes modificacións:
1. Adaptación das denominacións das vicerreitorías, vicexerencias e outras unidades administrativas consonte o establecido na Resolución reitoral do 12 de xaneiro de 2016 pola que se aproba a estrutura orgánica dos servizos centrais da UDC:
2. Postos que se modifican:
EXTRACTO da Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 16/05/2018

BDNS (Identif.): 398596.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
a) Grupos informais de entre 5 e 8 mozos e mozas, debidamente identificados, con idade comprendida entre os 18 e 30 anos e empadroados na Comunidade Autónoma de Galicia.
b) Asociacións xuvenís e entidades prestadoras de servizos á mocidade, inscritas no censo oficial dependente organicamente da Dirección Xeral de Xuventude, Participación e Voluntariado.
Segundo. Obxecto
O establecemento das bases reguladoras da concesión de axudas enmarcadas no programa Iniciativa Xove para a posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia que se desenvolven durante o ano 2018 e nas cales os mozos e mozas participen activamente na planificación e na realización das actividades deseñadas por eles mesmos.
Terceiro. Bases reguladoras e convocatoria
Orde do 30 de abril de 2018 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Cuarto. Contía
A contía global da convocatoria é de 387.955,54 euros. Finánciase o 100 % do proxecto, cuxo orzamento non poderá ser superior a 5.000 euros.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
O período subvencionable abrangue desde o 1 de xaneiro ata o 15 de outubro de 2018.
Coa presentación da solicitude achegarase o proxecto de iniciativas xuvenís seguindo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima de 50 puntos na avaliación dos proxectos e a concesión efectuarase por orde de puntuación ata esgotar o crédito orzamentario.
Santiago de Compostela, 30 de abril de 2018
RESOLUCIÓN do 19 de abril de 2018, da Dirección Xeral de Xuventude, Participación e Voluntariado, pola que se procede á publicación das subvencións concedidas en virtude da Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Consellería de Política Social — III. Outras disposicións — 16/05/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, publícanse as axudas concedidas en virtude da Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria (DOG nº 80, do 26 de abril).
Programa: 306B (Iniciativa Xove).
Norma reguladora: Orde do 11 de abril de 2017 pola que se establecen as bases que rexen as axudas enmarcadas no programa Iniciativa Xove, e se procede á súa convocatoria.
Crédito orzamentario: 545.161,57 euros con cargo á aplicación orzamentaria 12.05.313A.481.0. Deste crédito, 143.699,68 euros destináronse a entidades de ámbito autonómico e 179.301,33 euros a grupos informais.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Persoas beneficiarias e contía: as entidades de ámbito autonómico e os grupos informais de mozos e mozas, así como o importe das axudas concedidas a cada unha delas, expresado en euros, recóllense no anexo a esta resolución.
Santiago de Compostela, 19 de abril de 2018
EXTRACTO da Orde do 2 de maio de 2018 pola que se aproban as bases reguladoras para a concesión de subvencións destinadas á contratación de persoas mozas inscritas no Sistema nacional de garantía xuvenil, a través do Programa de cooperación coas entidades sen ánimo de lucro, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 15/05/2018

BDNS (Identif.): 397722.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Poderán ser beneficiarias das axudas e subvencións previstas neste programa as entidades sen ánimo de lucro inscritas no Rexistro Único de Entidades Prestadoras de Servizos Sociais (RUEPSS) na data de publicación da presente convocatoria, que establezan accións específicas para a inserción das persoas con discapacidade, en risco de exclusión social, maiores, familia, infancia, menores ou mulleres, de conformidade coa área de actuación recollida no RUEPSS, sempre que non estean incursas nalgunha das circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Esta convocatoria ten por obxecto o financiamento de accións de fomento de emprego en colaboración coas entidades sen ánimo de lucro, a través da contratación durante sete meses de persoas mozas incluídas e que consten como beneficiarias no ficheiro do Sistema nacional de garantía xuvenil, no ámbito da Comunidade Autónoma de Galicia, co obxecto de proporcionarlles unha experiencia e práctica profesional que facilite a súa inserción laboral.
Terceiro. Bases reguladoras
Orde do 2 de maio de 2018 pola que se aproban as bases reguladoras para a concesión de subvencións destinadas á contratación de persoas mozas inscritas no Sistema nacional de garantía xuvenil, a través do Programa de cooperación coas entidades sen ánimo de lucro, e se procede á súa convocatoria para o ano 2018.
Cuarto. Importe
Para a concesión destas axudas destínanse dous millóns cincocentos doce mil seiscentos vinte oito euros (2.512.628,00 €).
Quinto. Prazo de presentación de solicitudes
O prazo para a presentación de solicitudes será dun mes, contado desde o día seguinte ao da publicación da presente orde no Diario Oficial de Galicia.
Santiago de Compostela, 2 de maio de 2018
RESOLUCIÓN do 3 de maio de 2018 pola que se dá publicidade aos convenios de colaboración subscritos no primeiro cuadrimestre do ano 2018.
Centro Informático para a Xestión Tributaria, Económico-Financeira e Contable — III. Outras disposicións — 15/05/2018

A Lei 1/2016, do 18 de xaneiro, de transparencia e bo goberno, establece a obriga de publicar os convenios subscritos en cada entidade, e indica no seu artigo 15.2 que:
«(...) cada consellería ou entidade deberá remitir para a súa publicación no
Diario Oficial de Galicia
, dentro dos primeiros vinte días dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior (...)».
En cumprimento desta disposición normativa,
Primeiro. Dar publicidade aos convenios de colaboración subscritos polo Centro Informático para a Xestión Tributaria, Económico-Financeira e Contable (Cixtec) no primeiro cuadrimestre do ano 2018, que se indican a continuación: convenio de colaboración entre o Cixtec e a EGAP.
Segundo. O dito convenio detállase no anexo a esta eesolución.
Título: convenio de colaboración entre a Escola Galega de Administración Pública e o Centro Informático de Xestión Tributaria, Económico-Financeira e Contable, para o desenvolvemento de actividades de formación, divulgación e investigación.
Sinatura: 12 de xaneiro de 2018.
Importe: 0 €.
Obxecto: a participación nas actividades da EGAP do persoal dependente do Cixtec, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes; para actuar de forma máis eficaz e eficiente na utilización dos medios humanos, materiais e organizativos de cada unha delas, para un mellor cumprimento dos fins das dúas partes, en beneficio da cidadanía e da sociedade galega.
Santiago de Compostela, 3 de maio de 2018
EXTRACTO da Orde do 27 de abril de 2018 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma e se procede á súa convocatoria para o ano 2018 (código de procedemento TR341R).
Consellería de Economía, Emprego e Industria — III. Outras disposicións — 15/05/2018

BDNS (Identif.): 397700.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas e entidades beneficiarias
1. Poderán ser beneficiarias destas subvencións as persoas traballadoras que estean dadas de alta no réxime especial da Seguridade Social de persoas traballadoras por conta propia ou autónomas que, segundo o anexo I, teñan o seu centro de traballo (ou domicilio social, no caso de careceren deste) na Comunidade Autónoma de Galicia, que gozasen dunha baixa por maternidade ou paternidade e que no prazo dos quince días seguintes ao da súa finalización contraten unha persoa traballadora por conta allea.
2. Tamén serán beneficiarias as sociedades que realicen unha contratación nas mesmas condicións que no parágrafo anterior con respecto ás persoas autónomas societarias.
Segundo. Obxecto
1. Estas bases teñen por obxecto fixar os criterios e requisitos para a concesión de axudas a persoas traballadoras por conta propia ou autónomas que, unha vez finalizada a súa baixa por maternidade ou paternidade, contraten unha persoa para ampliar a súa conciliación da vida familiar e laboral.
2. Mediante a presente axuda permitirase que a persoa traballadora por conta propia obteña unha compensación durante dezaseis (16) semanas máis para a contratación dunha persoa, para favorecer a conciliación da súa vida persoal e laboral e facilitar a continuidade do seu proxecto empresarial.
Terceiro. Bases reguladoras
Orde do 27 de abril de 2018 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma, e se procede á súa convocatoria para o ano 2018 (código de procedemento TR341R).
Cuarto. Importe
Para a concesión destas axudas destínanse cincocentos mil euros (500.000 €).
Quinta. Prazo de presentación de solicitudes
1. As solicitudes de axudas polas contratacións subvencionables realizadas entre o 1 de novembro de 2017 e a data da publicación desta orde deberán presentarse no prazo de dous meses contado desde o día seguinte ao da publicación da orde. Entenderase como último día do prazo o correspondente ao mesmo ordinal do día da publicación e, se no mes de vencemento non hai día equivalente ao inicial do cómputo, entenderase que o prazo remata o último día do mes.
2. Para as axudas previstas polas contratacións subvencionables realizadas desde a entrada en vigor desta orde o prazo será dun mes contado desde a data da contratación subvencionada. Se o último día de prazo é inhábil, entenderase prorrogado ao primeiro día hábil seguinte.
Santiago de Compostela, 27 de abril de 2018
CORRECCIÓN DE ERROS. Orde do 20 de abril de 2018 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2017 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 18/05/2018

Advertido erro na orde indicada, publicada no
Diario Oficial de Galicia
nº 89, do 9 de maio de 2018, cómpre efectuar a seguinte corrección:
Na páxina 23708, no artigo 13, onde di:
«5. O número de premios virá determinado polo número de persoas egresadas na mesma titulación do xeito seguinte:
a) Ata 100 persoas egresadas: un premio».
Debe dicir:
«5. O número de premios virá determinado polo número de persoas egresadas na mesma titulación do xeito seguinte:
a) Ata 199 persoas egresadas: un premio».
RESOLUCIÓN do 3 de maio de 2018 pola que se dá publicidade dos convenios de colaboración subscritos no primeiro cuadrimestre do ano 2018.
Instituto Galego da Vivenda e Solo — III. Outras disposicións — 21/05/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos, referida ao cuadrimestre anterior.
En consecuencia, e para darlle cumprimento a esta obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no primeiro cuadrimestre do ano 2018, que se incorpora como anexo a esta resolución.
Santiago de Compostela, 3 de maio de 2018
RESOLUCIÓN do 8 de maio de 2018 pola que se dá publicidade dos convenios de colaboración subscritos no primeiro cuadrimestre de 2018.
Instituto Galego de Estatística — III. Outras disposicións — 21/05/2018

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2018, que se xunta a esta resolución.
Santiago de Compostela, 8 de maio de 2018
CORRECCIÓN DE ERROS. Resolución do 11 de abril de 2018 pola que se denegan determinadas solicitudes de dereitos de pagamento básico da reserva nacional correspondente á campaña 2015, solicitadas ao abeiro da Orde do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Fondo Galego de Garantía Agraria — III. Outras disposicións — 21/05/2018

Advertidos erros na dita resolución publicada no Diario Oficial de Galicia núm. 81, do 26 de abril de 2018, cómpre facer as seguintes correccións:
No anexo: descrición dos motivos, na páxina 22354, onde di:
Debe dicir:
Na páxina 22354 engadir ao final da táboa.
RESOLUCIÓN do 7 de maio de 2018 pola que se publican os convenios de colaboración subscritos no primeiro cuadrimestre de 2018.
Axencia Galega de Desenvolvemento Rural — III. Outras disposicións — 21/05/2018

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2018, que figuran no anexo.
Santiago de Compostela, 7 de maio de 2018
EXTRACTO da Orde do 9 de maio de 2018 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos, para o curso escolar 2018/19.
Consellería de Cultura, Educación e Ordenación Universitaria — III. Outras disposicións — 21/05/2018

BDNS (Identif.): 398882.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index):
Primeiro.
Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
Fondo solidario de libros de texto do alumnado matriculado en 3º, 4º, 5º e 6º de EP, e en 1º, 2º, 3º e 4º de ESO.
Axudas para adquirir libros de texto destinadas ao alumnado matriculado en 1º e 2º de EP, e en EE, así como as axudas que pode recibir o alumnado incluído na disposición adicional primeira da orde.
Axudas para material escolar destinadas ao alumnado matriculado en EP, ESO e EE.
Segundo.
Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro.
Bases reguladoras
Orde do 9 de maio de 2018 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos, para o curso escolar 2018/19.
Cuarto.
Importe
Fondo solidario de libros de texto: 130.000 alumnos beneficiarios, cunha dotación total de 2.300.000,00 euros para o ano 2018 e de 300.000,00 euros para o ano 2019.
Axudas libros de texto: 33.024 alumnos beneficiarios, cunha dotación total de 4.200.000,00 euros para o ano 2018 e de 400.000,00 euros para o ano 2019. Esta actuación está cofinanciada polo Ministerio de Educación, Cultura e Deporte.
Material escolar: 100.000 alumnos beneficiarios, cunha dotación total de 5.000.000,00 de euros para o ano 2018 e de 400.000,00 euros para o ano 2019.
Quinto.
Prazo de presentación de solicitudes
Iniciarase o día seguinte ao da publicación desta orde no
Diario Oficial de Galicia
e rematará o día 22 de xuño de 2018. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2019.
Santiago de Compostela, 9 de maio de 2018
RESOLUCIÓN do 7 de maio de 2018, da Dirección Xeral de Educación, Formación Profesional e Innovación Educativa, pola que se convoca a selección de centros para participar no proxecto Educación dixital (E-Dixgal) durante o curso 2018/19.
Consellería de Cultura, Educación e Ordenación Universitaria — III. Outras disposicións — 21/05/2018

Para o obxecto de dar continuidade ao proxecto de Educación Dixital (E-Dixgal) para o curso 2018/19, resolvo anunciar:
Primeiro. Que na páxina web da Consellería de Cultura, Educación e Ordenación Universitaria (www.edu.xunta.gal) estará dispoñible a convocatoria de selección de centros para participar no proxecto de Educación Dixital (E-Dixgal) para o curso 2018/19.
Segundo. Que o prazo de presentación de solicitudes será dun mes a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Cultura, Educación e Ordenación Universitaria.
Santiago de Compostela, 7 de maio de 2018
EXTRACTO da Orde do 24 de abril de 2018 pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2018 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/05/2018

BDNS (Identif.): 398854.
De conformidade co previsto no artigo 17.3.b) e no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
As persoas beneficiarias das bolsas serán persoas tituladas universitarias e con veciñanza administrativa en Galicia.
Segundo. Obxecto
Estas bases teñen por obxecto regular a convocatoria de seis bolsas para a formación de persoas expertas en cooperación internacional para o desenvolvemento.
Os destinos das bolsas serán en Santiago de Compostela, na sede da Dirección Xeral de Relacións Exteriores e coa Unión Europea (en diante, Dirección Xeral) ou no exterior, nas unidades de cooperación no exterior (UCE) da Axencia Española de Cooperación Internacional para o Desenvolvemento.
As bolsas reguladas nesta orde concederanse en réxime de concorrencia competitiva e baixo os principios de publicidade, obxectividade, transparencia, igualdade, non-discriminación, eficacia e eficiencia.
Terceiro. Bases reguladoras
Orde do 24 de abril de 2018 pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2018 (código de procedemento PR809A).
Cuarto. Importe
Para a concesión destas bolsas destínase un crédito de 98.000 €, que se distribuirá do seguinte xeito: 41.000 € para o ano 2018 e 57.000 € para o ano 2019.
O importe da bolsa será de 1.200 € brutos mensuais, no caso de que os destinos sexan no exterior e 1.000 € brutos mensuais, no caso de que os destinos sexan na sede da Dirección Xeral, que se farán efectivos polo importe líquido tras realizar a retención fiscal e a cota obreira que lle corresponda, na conta bancaria que sinale a persoa beneficiaria da bolsa. Os meses serán considerados en todos os casos de 30 días.
As persoas bolseiras destinadas no exterior recibirán en concepto de aboamento dos gastos de viaxe, primeiro establecemento, visados, vacinación, seguros, desprazamentos internos ou calquera outro necesario no desenvolvemento da bolsa unha contía máxima de 3.000 € para cada un dos destinos propostos, que lles será aboada con anterioridade á primeira mensualidade da bolsa.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no Diario Oficial de Galicia.
Santiago de Compostela, 2 de maio de 2018
RESOLUCIÓN do 4 de maio de 2018 pola que se dispón o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 23/05/2018

O Decreto 149/2012, do 5 de xullo, polo que se regula o Consello do Turismo de Galicia (DOG núm. 135, do 16 de xullo), recolle, no artigo 3, a composición e réxime de elección dos/das seus/súas membros e no artigo 5 o nomeamento destes/as pola persoa titular do órgano superior da Administración autonómica competente en materia de turismo, por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberá comunicar, á Administración turística autonómica no prazo máximo dun mes, o/a novo/a vogal proposto/a para a súa representación.
Mediante Resolución da directora da Axencia Turismo de Galicia, do 20 de marzo, foron nomeados os membros do Consello do Turismo de Galicia (DOG núm. 60, do 27 de marzo de 2017). Unha vez nomeados, a organización sindical CC.OO. realizou unha proposta de modificación dos membros propostos inicialmente.
Polo exposto,
Primeiro. Cesar como membro titular do Consello do Turismo de Galicia a Jorge Carneiro Penedo en representación de CC.OO.
Segundo. Nomear como membro titular do Consello do Turismo de Galicia a José Francisco Mirás Pérez en representación de CC.OO.
Santiago de Compostela, 4 de maio de 2018